Twee vroue in Centurion vermoorDie gru-moord op twee vroue in Wierdapark, Centurion Donderdagmiddag hou glo met satanisme verband. Beeld berig dat Natacha Burger (33) en Joy Boonzaaier (68) gister dood gevind is in laasgenoemde se woonstel in Reddersburgstraat. Burger het glo gistermiddag vir een van haar vriendinne ŉ selfoonboodskap gestuur. “Ek het (die) dangerous prayer gedoen. Die Here beskerm my,” het sy glo gestuur. Burger en Boonzaaier is glo betrokke by ŉ bediening wat met voormalige sataniste werk. Volgens Walter Stander, ŉ kapelaan van Kuriake-bediening, het iemand eergisteraand omstreeks 22:00 aan Burger se deur geklop maar het sy nie oopgemaak nie. Sy het glo gisteroggend bloed aan die geut buite haar deur gesien en ŉ selfoonfoto hiervan vir ŉ vriendin gestuur. Die vriendin het glo vir haar gevra of dit bloed is waarop sy ja geantwoord het en later gestuur het dat sy die “dangerous prayer” gedoen het. Kapt. Agnes Huma, polisiewoordvoerder, sê die vroue is in die sitkamer en slaapkamer gevind en is verskeie kere met ŉ skerp voorwerp in hul bolywe gesteek. Die moorde het glo omstreeks 16:00 gistermiddag plaasgevind. Die polisie ondersoek die moontlikheid dat die moorde met satanisme verband hou. Lees meer hier.